มือเลอะอสุจิแต่ว่าล้างมือด้วยสบู่แล้วค่ะ พอทีนี้ก็ไปปัสสาวะต่อแล้วได้นำมือไปล้างบริเวณช่องคลอด ตอนนี้ประจำเดือนไม่มาเกือบจะสามเดือนแล้วค่ะ โดยส่วนตัวเป็นคนที่มีน้ำหนักเยอะมากและนอนดึกทุกวันในช่วงเวลาที่ประจำเดือนไม่มา อยากทราบว่ากรณีแบบนี้จะตั้งครรภ์ไหมคะ
สวัสดีค่ะ การล้างมือที่เลอะอสุจิด้วยสบู่ อสุจิย่อมตายหมดแล้วค่ะ ดังนั้น การนำมือไปล้างช่องคลอดต่อ จึงไม่ได้ทำให้เกิดการตั้งครรภ์ได้ ดังนั้น การที่ประจำเดือนไม่มา จึงเกิดจากสาเหตุอื่นๆ คือ1. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. มีภาวะไทรอยด์ฮอร์โมนผิดปกติ4. มีพังผืดเกิดขึ้นในมดลูก จากการที่เคยมีมดลูกอักเสบ หรือเคยขูดมดลูกหากมีน้ำหนักตัวมาก ก็น่าจะเป็นสาเหตุที่ทำให้ประจำเดือนไม่มาได้ อย่างไรก็ตามประจำเดือนไม่มานานเกิน 3 เดือน แนะนำควรไปพบแพทย์เพื่อหาสาเหตุและรักษาค่ะนอกจากนี้ ก็ควรพยายามลดน้ำหนักตัวลง โดยควรค่อยๆ ให้ลดลงและใช้วิธีควบคุมปริมาณและชนิดอาหารที่ทาน ควบคู่กับการออกกำลังกาย ไม่ควรทานยาลดน้ำหนักใดๆ ทั้งนี้ หากมีน้ำหนักมาก ก็แนะนำควรปรึกษาแพทย์ถึงแนวทางการลดน้ำหนัก แรวมถึงตรวจหาโรคอื่นๆ ที่มักพบร่วมด้วย เช่น เบาหวาน ไขมันในเลือดสูง เป็นต้น